Na temelju članka 84. Zakona o zdravstvenoj zaštiti ( „Narodne novine“, broj: 100/18, 125/19, 147/20, 119/22, 156/22, 33/23) i članka 40. Statuta Poliklinike za rehabilitaciju osoba sa smetnjama u razvoju , Upravno vijeće Poliklinike, na sjednici održanoj dana 15.09.2025. donijelo je

# P R A V I L N I K

o izmjenama i dopunama Pravilnika

o organizaciji i sistematizaciji radnih mjesta

u Poliklinici za rehabilitaciju osoba sa smetnjama u razvoju

Članak 1.

U Pravilnika o organizaciji i sistematizaciji radnih mjesta u Poliklinici za rehabilitaciju osoba sa smetnjama u razvoju (od 02. 05. 2024. god.) ( u daljnjem tekstu: Pravilnik) , u članku 2.,stavak 3., mijenja se i glasi:

„*Za obavljanje poslova svakog pojedinog radnog mjesta pored općih uvjeta propisanih zakonom i drugim propisima i aktima, utvrđuju se i posebni uvjeti i to: stručna sprema, dosadašnji radni staž, kada je potreban sukladno propisima, odobrenje za samostalan rad, posebne edukacije i izobrazba kao posebne zdravstvene i druge sposobnosti, kao i eventualni drugi uvjeti utvrđeni zakonom i/ili posebnim propisima i aktima.“*

Dodaje se stavak 4., i 5., koji glase:

„ Popunjavanje radnih mjesta utvrđenih ovim Pravilnikom vrši se na prijedlog neposrednog rukovodioca organizacijske jedinice u kojoj će radnik biti raspoređen, a odobrava ga ravnatelj Poliklinike.

Prijedlog mora sadržavati točan naziv radnog mjesta naveden u tabelarnom dijelu ovog Pravilnika, sa navođenjem dokumentacije koju je kandidat dužan dostaviti.“

Članak 2.

Iza članka 3., nakon naslova koji glasi:

„POSLOVI RADNIH MJESTA/POLOŽAJA I UVJETI ZA NJIHOVO OBAVLJANJE“

upisuje se broj članka: *„Članak 3a.“,* kao numeracija teksta koji slijedi.

Članak 3.

U članku 6., stavku 3., umjesto teksta *„ …radno iskustvo u struci …“,* treba pisati „ … *radni staž u struci …“.*

U istom članku dopisuje se stavak 6., koji glasi:

*„Pod radnim stažem u struci smatra se obavljanje poslova i zadataka koje je radnik obavljao u propisanom trajanju do zasnivanja radnog odnosa u Poliklinici, a koji su identični ili srodni s poslovima i zadatcima radnog mjesta koje popunjava, odnosno za koje se natječe.“*

Stavak 7 mijenja se i glasi:

*„Pod posebnim ispitom podrazumijeva se državni odnosno stručni ispit (u daljnjem tekstu: ispit) položen najdalje 30 dana nakon obavljenog pripravničkog staža u skladu sa zakonskim odnosno drugim propisima.“*

Članak 4.

Iza članka 6., dodaje se članak 6a., koji glasi:

*„Radni odnos se može zasnovati i sa radnikom koji u trenutku zasnivanja radnog odnosa nema položen državni/stručni ispit, ali uz uvjet da ga je dužan položiti u roku od godine dana od dana zasnivanja radnog odnosa.*

*Ukoliko pripravnik, odnosno radnik iz prethodnog stavka, ne polože ispit u navedenom roku, prestaje im radni odnos u Poliklinici.*

*Prijavu za polaganje ispita podnosi neposredni rukovoditelj.*

*Rokovi za polaganje ispita mogu se produljiti ovisno o terminima tijela pred kojim se ispit polaže.*

Članak 5.

U članku 7., stavak 1., se briše, a dosadašnji stavci 2., 3. i 4., postaju stavci 1., 2. i 3.

Članak 6.

U članku 9., (tabelarni dio):

„SISTEMATIZACIJA I UVJETI ZA OBAVLJANJE RADNIH MJESTA“

u cjelokupnom tekstu tabelarnog dijela Pravilnika, u koloni: „Uvjeti za radno mjesto/ položaj“, umjesto teksta: „- … *godina radnog iskustva*…“, treba pisati: „-…*godina radnog staža* *u struci.“, osim za administrativno i tehničko osoblje gdje treba pisati „-…godina radnog staža“.*

Članak 7.

Ovaj Pravilnik stupa na snagu danom njegovog donošenja.

Zadužuje se stručna služba Poliklinike za izradu i objavu pročišćenog teksta Pravilnika o organizaciji i sistematizaciji radnih mjesta u Poliklinici za rehabilitaciju osoba sa smetnjama u razvoju.

O b r a z l o ž e nj e

U cilju reguliranja uvjeta koji su potrebni za rad u Ustanovi, bilo je nužno preciznije formulirati uvjete za njihovo popunjavanje i utvrditi čvršće kriterije koje zaposlenici trebaju ispunjavati za početak rada i sam rad u Ustanovi.

Na taj način se nastoji izbjeći nesporazume kod zapošljavanja novih radnika, pogotovo kada je riječ o njihovoj prethodnoj radnoj karijeri, te dati prioritet onim kadrovima koji su se objektivno bavili strukom koja se traži. Ovakvo opredjeljenje Ustanove jamči veću učinkovitost rada i kontinuitet u stručnom radu.